Klaudia Francúzska (1547 – 1575)

Klaudia Francúzska alebo Klaudia z Valois (* 12. november 1547, Fontainebleau – † 21. február 1575, Nancy) bola francúzska princezná. Bola druhou dcérou francúzskeho kráľa Henricha II. a jeho manželky Kataríny Medicejskej. Po svadobnom sobáši s Karlom III., vojvodom lotrinským sa stala vojvodkyňou lotrinskou.

 Život 
Narodila sa dňa 12. novembra roku 1547 na zámku Fontainebleau. Bola tretím potomkom a zároveň druhou dcérou francúzskeho kráľa Henricha II. a jeho manželky taliansko-francúzskeho pôvodu Kataríny Medicejskej. Novorodená francúzska princezná bola pokrstená počas katolíckeho obradu, pričom krstnými rodičmi boli dvaja švajčiarski poslanci, Antoinetta Bourbonská, vojvodkyňa z Guise a princeznina prateta, navarrská kráľovná Markéta d'Angoulême. Meno dostala po svojej babičke z otcovej strany, kráľovnej Klaudii. Klaudia bola prvým potomkom, ktorý sa Henrichovi a Kataríne narodil po ich nástupe na francúzsky trón v marci 1547.

Klaudia bola sestrou posledných francúzskych kráľov z rodu Valois a to Františka II., Karola IX. a Henricha III. Henrich III. vládol v rokoch 1573 až 1574 a bol dokonca tiež poľským kráľom. Bola taktiež sestrou budúcej španielskej kráľovnej Alžbety z Valois, budúcej sobášom francúzskej a navarrskej kráľovnej Margaréty z Valois a švagrinej Márie Stuartovne, kráľovnej Škótska. Okrem týchto súrodencov mala ešte dvoch bratov a takisto dve sestry.

Na francúzskom kráľovskom dvore panovalo všeobecné presvedčenie, že princezná bola narodená na zámku Anet blízko mesta Dreux a práve preto na dvore prezývaná „slečna z Anet“ (francúzsky Mademoiselle d'Anet).

Jej výchova bola spoločná spolu s jej staršou sestrou Alžbetou a škótskou kráľovnou Máriou Stuartovnou, neskoršou manželkou jej brata Františka. Rok 1559 bol pre princezné z rodu Valois známy vďaka tomu, že išlo o obdobie sobášne, keďže v priebehu roka sa postupne uskutočnili hneď tri kráľovské svadby.

Najprv sa dňa 19. januára roku 1559 sa uskutočnil sobáš samotnej Klaudie v parížskej katedrále Notre Dame za lotrinského vojvodu Karola III., ako syna lotrinského vojvodu Františka I. a dánskej princeznej Kristíny. Po čase, v ktorom Karol strávil svoje detstvo ako rukojemník na francúzskom kráľovskom dvore, mal byť ich zväzok symbolickým upevnením mieru medzi Francúzskym kráľovstvom a Lotrinskom. Klaudia odišla z územia Francúzskeho kráľovstva spolu so svojím manželom koncom roku 1559, a to krátko pred odchodom jej sestry Alžbety smerom do Španielska a tety Margaréty do Savojska.

Klaudia trpela hrbom ktorý zdedila, podobne ako ďalší jej súrodenci, po svojej vlastnej matke.

Vzťah Klaudie a Karola bol charakteristický ako šťastný. Bola obľúbenou dcérou svojej matky Kataríny, ktorá ju v Lotrinsku vždy rada navštevovala. Kráľovná Katarína sa tešila z prítomnosti svojich vnúčat. Okrem iného si veľmi rada obľúbila svojho zaťa, lotrinského vojvodu Karola III. Zároveň sa spoločne so svojimi mladšími deťmi zúčastnila taktiež pompézneho krstu Klaudiinho prvorodeného potomka a to Henricha v meste Bar-le-Duc.

V auguste roku 1572 sa zúčastnila sobáša vlastnej mladšej sestry Margaréty s navarrským kráľom Henrichom III. v meste Paríž. Proti vôli svojej matky sa snažila varovať svoju mladšiu sestru Margarétu z Valois pred nebezpečenstvom, voči ktorému sa musela postaviť ako manželka protestantského kráľa Navarru a to Henricha Navarrského.

Klaudia skonala v čase pôrodu svojej dcéry v roku 1575 v meste Nancy vo veku 27 rokov. Dcéra, ktorá dostala meno Klaudia práve po nej ako matke, umrela o rok neskôr.

 Deti 
Klaudia porodila svojmu vlastnému manželovi dovedna deväť detí:

 Henrich II. Lotrinský (* 8. novembra 1563 – † 31. júla 1624), vojvoda lotrinský
 ⚭ 1599 Katarína Bourbonská (* 7. februára 1559 – † 13. februára 1604), v rokoch 1576 až 1596 regentka v kniežatstve Béarn
 ⚭ 1606 Margaréta Gonzaga (* 2. októbra 1591 – † 7. februára 1632)
 Kristína Lotrinská (* 16. augusta 1565 – † 19. decembra 1637), ⚭ 1589 Ferdinand I. Medicejský (* 30. júla 1549 – † 3. februára 1609), toskánsky veľkovojvoda
 Karol Lotrinský (* 1. júla 1567 – † 24. novembra 1607), kardinál a biskup z Mét (15781607), biskup v Štrasburgu (16041607)
 Antónia Lotrinská (* 26. augusta 1568 – † 23. augusta 1610), ⚭ Ján Viliam z Jülišska-Klévska-Bergu (* 28. mája 1562 – † 25. marca 1609)
 Anna Lotrinská (* 1569 – † 1576)
 František II. Lotrinský (* 27. februára 1572 – † 14. októbra 1632), vojvoda lotrinský, barský a gróf z Vaudemont, ⚭ 1597 Kristína zo Salmu (15751627)
 Katarína Lotrinská (* 3. novembra 1573 – † 7. marca 1648), abatiša v Remiremmonte
 Alžbeta Lotrinská (* 9. októbra 1574 – † 4. januára 1635), ⚭ 1595 Maximilián I. Bavorský (* 17. apríla 1573 – † 27. septembra 1651), kurfirst a vojvoda bavorský
 Klaudia Lotrinská (* 1575 – † 1576)

 Vývod z predkov 

 Iné projekty 

 Zdroj 

Kategória:Lotrinské vojvodkyne
Kategória:Francúzske princezné
Kategória:Valoisovci
Kategória:Lotrinská dynastia
Kategória:Francúzske osobnosti talianskeho pôvodu
Kategória:Osobnosti z Fontainebleau